OpenLLM-France/wikimedia huggingface dataset:
# Szmikita

La szmikita és un mineral de la classe dels sulfats, que pertany al grup de la kieserita. Rep el seu nom d'Ignaz Szmik, oficial de mines a la localitat de Felsöbanya, a Romania.

## Característiques

La szmikita és un sulfat de fórmula química MnSO₄·H₂O. Cristal·litza en el sistema monoclínic, i acostuma a trobar-se en forma d'eflorescències. La seva duresa a l'escala de Mohs és 1,5.
Segons la classificació de Nickel-Strunz, la szmikita pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szomolnokita, cobaltkieserita, sanderita, bonattita, aplowita, boyleïta, ilesita, rozenita, starkeyita, drobecita, cranswickita, calcantita, jôkokuïta, pentahidrita, sideròtil, bianchita, chvaleticeïta, ferrohexahidrita, hexahidrita, moorhouseïta, niquelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, alunògen, metaalunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, ransomita, apjohnita, bilinita, dietrichita, halotriquita, pickeringita, redingtonita, wupatkiïta i meridianiïta.

## Formació i jaciments

Va ser descoberta a la localitat de Baia Sprie (Felsöbánya), a la província de Maramureș (Romania). També ha estat descrita a Suïssa, Itàlia, França i Àustria, pel que fa al continent europeu, i al Japó, Austràlia i al Canadà de la resta del planeta.

## Referències

* ↑ «Szmikite» (en anglès). Mindat. [Consulta: 10 juliol 2017].
# Sukhàrevo

Sukhàrevo - Сухарево (rus) - és un poble de l'óblast de Bélgorod, a Rússia. El 2010 tenia 276 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Summit

«Summit» té aquests significats:
* Toponímia:
** Summit (Arizona), concentració de població designada pel cens dels Estats Units a l'estat d'Arizona
** Summit (Carolina del Sud), població dels Estats Units a l'estat de Carolina del Sud
** Summit (Dakota del Sud), població dels Estats Units a l'estat de Dakota del Sud
** Summit (Illinois), població dels Estats Units a l'estat d'Illinois
** Summit (Mississipi), poble dels Estats Units a l'estat de Mississipi
** Summit (Nova Jersey), població dels Estats Units a l'estat de Nova Jersey
** Summit (Oklahoma), poble dels Estats Units a l'estat d'Oklahoma
** Summit (Washington), concentració de població designada pel cens dels Estats Units a l'estat de Washington
** Summit Park és una concentració de població designada pel cens dels Estats Units a l'estat de Utah
** Summit Station, concentració de població designada pel cens dels Estats Units a l'estat de Pennsilvània
** Mount Summit, població dels Estats Units a l'estat d'Indiana
* Miscel·lània:
** Summit (supercomputador)
** Roger K. Summit (Detroit, Michigan, 1930), fundador de Serveis d'Informació del Diàleg i pioner de la recerca en línia moderna
** World Summit Awards, sistema de premis que selecciona i promou la innovació digital local per millorar la societat
# Summerville (Oregon)

Summerville és una població dels Estats Units a l'estat d'Oregon. Segons el cens del 2000 tenia 117 habitants.

## Demografia

Segons el cens del 2000, Summerville tenia 117 habitants, 45 habitatges, i 34 famílies. La densitat de població era de 167,3 habitants per km².
Dels 45 habitatges en un 33,3% hi vivien nens de menys de 18 anys, en un 66,7% hi vivien parelles casades, en un 6,7% dones solteres, i en un 24,4% no eren unitats familiars. En el 20% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3.
Per edats la població es repartia de la següent manera: un 28,2% tenia menys de 18 anys, un 2,6% entre 18 i 24, un 21,4% entre 25 i 44, un 32,5% de 45 a 60 i un 15,4% 65 anys o més.
L'edat mediana era de 44 anys. Per cada 100 dones de 18 o més anys hi havia 100 homes.
La renda mediana per habitatge era de 34.375$ i la renda mediana per família de 38.750$. Els homes tenien una renda mediana de 33.750$ mentre que les dones 28.333$. La renda per capita de la població era de 14.099$. Aproximadament el 16,1% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Summerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Summerville». American Fact Finder. Oficina del Cens dels Estats Units, 12-01-2010.
# Síndrome de la persona rígida

La síndrome de la persona rígida (SPR), és un trastorn neurològic poc freqüent de causa poc clara caracteritzada per rigidesa muscular progressives. La rigidesa afecta principalment els músculs del tronc i se superposa amb espasmes, donant lloc a deformitats posturals. El dolor crònic, la mobilitat alterada i la hiperlordosi lumbar són símptomes habituals.
L'SPR es produeix en aproximadament en una de cada milió de persones i es troba més freqüentment en persones de mitjana edat. Una petita minoria de pacients tenen la varietat paraneoplàstica de la malaltia. Sovint es veuen variants del trastorn, com ara la síndrome de l'extremitat rígida que afecta principalment una extremitat específica.
L'SPR es va descriure per primera vegada l'any 1956. Els criteris de diagnòstic es van proposar a la dècada de 1960 i es van redefinir dues dècades més tard. A les dècades de 1990 i 2000, el paper dels anticossos en la malaltia es va fer més clar. Els pacients amb l'SPR generalment tenen anticossos del glutamat descarboxilasa (GAD), que es produeixen poques vegades a la població general. A més de les anàlisis de sang per al GAD, les proves d'electromiografia poden ajudar a confirmar la presència de la malaltia.
Els fàrmacs de la classe benzodiazepines són el tractament més comú; s'utilitzen per alleujar els símptomes de la rigidesa. Altres tractaments comuns inclouen baclofèn, immunoglobulina intravenosa i rituximab. Existeix una experiència terapèutica limitada però encoratjadora del trasplantament de cèl·lules mare hematopoètiques per a l'SPR.

## Referències

* ↑ Neuromuscular Disorders of Infancy, Childhood, and Adolescence (en anglès). Elsevier Science, 2014, p. 188. ISBN 978-0-12-417127-5. «The stiff-man syndrome (SMS, also known as stiff-person syndrome) is a rare central nervous system autoimmune disease, but is likely underrecognized.»
* 1 2 «Stiff-Person Syndrome | National Institute of Neurological Disorders and Stroke». [Consulta: 18 gener 2023].
* ↑ «Stiff person syndrome - About the Disease - Genetic and Rare Diseases Information Center» (en anglès). Arxivat de l'original el 2022-11-15. [Consulta: 18 gener 2023].
# Sèrie Commodore 264

La sèrie 264 va ser una línia de microordinadors anunciat per la Commodore International el 1984 i que va ser pensada com la successora del Commodore 64, però que en la forma proposada mai va ser implementada. En canvi, els C16, C116 i Plus/4 van ser llançats al mercat. Basada en els models de la qual era composta, va sorgir la designació 264.

## Referències

* ↑ «Commodore Plus/4, 16, 264, 364 “TED” Series – The Beginning of the End – Commodore Computers: C64 VIC20 PET C128 Plus4 – 8 Bit PC's». [Consulta: 27 juny 2023].
* ↑ «Commodore 264 Computer : Meet the little TEDs.». [Consulta: 27 juny 2023].

## Vegeu també

* Commodore 16
* Commodore 116
* Commodore Plus/4

## Enllaços externs

* The 264 Series a Zimmers (anglès)
# Sutton (Nou Hampshire)

Sutton és una població dels Estats Units, a l'estat de Nou Hampshire. Segons el cens del 2000 tenia 1.544 habitants.

## Demografia

Segons el cens del 2000, Sutton tenia 1.544 habitants, 621 habitatges, i 457 famílies. La densitat de població era de 14,1 habitants per km².
Dels 621 habitatges en un 30% hi vivien nens de menys de 18 anys, en un 65,1% hi vivien parelles casades, en un 6% dones solteres, i en un 26,4% no eren unitats familiars. En el 20,9% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,2% tenia menys de 18 anys, un 5,2% entre 18 i 24, un 26,5% entre 25 i 44, un 30,4% de 45 a 60 i un 15,8% 65 anys o més.
L'edat mediana era de 43 anys. Per cada 100 dones de 18 o més anys hi havia 92,9 homes.
La renda mediana per habitatge era de 50.924 $ i la renda mediana per família de 56.685 $. Els homes tenien una renda mediana de 34.250 $ mentre que les dones 30.658 $. La renda per capita de la població era de 24.432 $. Entorn del 2,8% de les famílies i el 5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sutton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Sutton». American Fact Finder. Oficina del Cens dels Estats Units, 12-01-2010.
# Sutrio

Sutrio (friülà Sudri ) és un municipi italià, dins de la província d'Udine. És situat dins la Val Bût, a la Cjargne. L'any 2007 tenia 1.373 habitants. Limita amb els municipis d'Arta Terme, Cercivento, Lauco, Ovaro, Paluzza, Ravascletto i Zuglio.

## Administració

Llista d'alcaldes :
| Període | Identitat | Partit |
| 2004- | Sergio Straulino | Llista cívica |
# Telmatoscopus fuscipennis

Telmatoscopus fuscipennis és una espècie d'insecte dípter pertanyent a la família dels psicòdids que es troba a Àfrica: Sierra Leone.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Tonnoir, A. L., 1920. Notes sur queques Psychodidae Africains. Revue de zoologie Africaine. 8:127-147.
* 1 2 Catalogue of Life (anglès)
* ↑ uBio (anglès)
* ↑ Biodiversity Studies in Afrotropical Moth Flies (Diptera: Psychodidae) (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Telmatoscopus havelkai

Telmatoscopus havelkai és una espècie d'insecte dípter pertanyent a la família dels psicòdids que es troba a Europa: Alemanya (com ara, Hessen i Saxònia).

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Insekten Sachsen (alemany)
* ↑ Global Species Arxivat 2016-03-04 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-04 a Wayback Machine. (anglès)

## Bibliografia

* Ježek, J., 1984. Nomenclatorical changes of some higher taxa of palaearctic Psychodinae (Diptera, Psychodidae). Acta Faunistica Entomologica Musei Nationalis Pragae. 17:155-170.
* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
* BioLib (anglès)
* Q-bank Arthropods (anglès)
# Sylvisorex oriundus

Sylvisorex oriundus és una espècie de mamífer de la família de les musaranyes (Soricidae). És endèmica del nord-est de la República Democràtica del Congo, on viu als boscos de plana humits tropicals o subtropicals.
Localitat tipus: Medje (República Democràtica del Congo)
# Sylwester Szmyd

Sylwester Szmyd (Bydgoszcz, 2 de març de 1978) és un ciclista polonès, professional del 2001 al 2016. Excel·lent escalador, va exercir de gregari en tots els equips on va córrer. Durant la seva carrera esportiva va disputar 23 grans voltes, totes elles acabades.
La seva única victòria és una etapa al Critèrium del Dauphiné Libéré del 2009, amb final al Ventor. El 2004 va prendre part en els Jocs Olímpics d'Estiu d'Atenes.

## Palmarès

* 2009
** Vencedor d'una etapa al Critèrium del Dauphiné Libéré

### Resultats al Giro d'Itàlia

* 2002. 44è de la classificació general
* 2003. 24è de la classificació general
* 2004. 43è de la classificació general
* 2005. 64è de la classificació general
* 2006. 19è de la classificació general
* 2007. 28è de la classificació general
* 2008. 23è de la classificació general
* 2009. 44è de la classificació general
* 2010. 60è de la classificació general
* 2011. 82è de la classificació general
* 2012. 28è de la classificació general
* 2015. 45è de la classificació general

### Resultats a la Volta a Espanya

* 2002. 29è de la classificació general
* 2004. 74è de la classificació general
* 2005. 23è de la classificació general
* 2006. 14è de la classificació general
* 2007. 25è de la classificació general
* 2009. 17è de la classificació general
* 2013. 45è de la classificació general

### Resultats al Tour de França

* 2008. 23è de la classificació general
* 2010. 61è de la classificació general
* 2011. 42è de la classificació general
* 2012. 71è de la classificació general

## Referències

* ↑ «Sylwester Szmyd dice adiós tras 16 temporadas: “Los gregarios de ahora no trabajan al 100%”» (en castellà). ciclismointernacional.com.
* ↑ Axelgaard, Emil «Szmyd announces retirement». CyclingQuotes.com. JJnet.dk A/S, 08-10-2016 [Consulta: 6 setembre 2021].
* ↑ Jean-François Quénet «Szmyd takes his first win in Dauphiné stage five». Cycling News. Future Publishing Limited, 12-06-2009. Arxivat 14 October 2012$^{[Datemismatch]}$ a Wayback Machine.
* ↑ «Olympedia – Sylwester Szmyd». [Consulta: 18 maig 2024].

## Enllaços externs

* Fitxa de Sylwester Szmyd a sitiodeciclismo.net
# Teodor (metge segle I)

Teodor (en llatí Theodorus, en grec antic Θεόδωρος) era un metge grec que menciona Plini el Vell. Va viure probablement al segle i o una mica abans. Podria ser la mateixa persona que el deixeble d'Ateneu, el fundador de la secta dels pneumàtics al segle i.

## Referències

* ↑ Plini. Naturalis Historia XX, 40
* ↑ Diògenes Laerci. Vides i opinions de filòsofs eminents II, 8, 104
# Séverni (Kusxóvskaia)

* Per a altres significats, vegeu «Séverni».
Séverni - Северный (rus) és un possiólok del krai de Krasnodar, a Rússia. És a 13 km al nord de Kusxóvskaia i a 187 km al nord de Krasnodar. Pertany a l'stanitsa de Kusxóvskaia.
# Tersko-Kalambetski

Tersko-Kalambetski - Терско-Каламбетский (rus) - és un khútor, un poble, del krai de Krasnodar, a Rússia. Es troba a les terres baixes de Kuban-Azov, a 8 km al sud de Tbilísskaia i a 94 km a l'est de Krasnodar, la capital.
Pertany al municipi de Màrinski.
# Tertschita

La tertschita és un mineral de la classe dels borats. Rep el seu nom de Hermann Tertsch (1880-1962), professor de mineralogia de la Universitat de Viena, Àustria.

## Característiques

La tertschita és un borat de fórmula química Ca₄B$_{10}$O$_{19}$·20H₂O.
Segons la classificació de Nickel-Strunz, la tertschita pertany a «06.EB - Inopentaborats» juntament amb els següents minerals: larderel·lita, ezcurrita, probertita i priceïta.

## Formació i jaciments

Va ser descoberta a la mina Kurtpınarı, a Faraşköy, a la província de Balıkesir, Regió de la Màrmara (Turquia). Es tracta de l'únic indret on ha estat trobada aquesta espècie mineral.

## Referències

* ↑ «Tertschite» (en anglès). Mindat. [Consulta: 6 juny 2017].

## Enllaços externs

* Imatge de cristalls fibrosos de tertschita
# The Future

The Future és el novè àlbum d'estudi del cantant i compositor canadenc Leonard Cohen, publicat el 1992. Gairebé una hora de durada, va ser l'àlbum més llarg de Cohen fins a aquesta data. Tant la caiguda del mur de Berlín com els avalots de Los Angeles de 1992 van tenir lloc mentre Cohen estava escrivint i gravant l'àlbum, que expressava el seu sentit de la turbulència del món. L'àlbum es va gravar amb un gran repartiment de músics i enginyers en diversos estudis diferents; els crèdits inclouen gairebé 30 cantants. L'àlbum es va basar en l'èxit de l'àlbum anterior de Cohen, I'm Your Man, i va obtenir crítiques aclaparadorament positives. The Future va arribar al Top 40 de les llistes d'àlbums del Regne Unit, va aconseguir el doble de platí al Canadà i va vendre un quart de milió de còpies als Estats Units, que abans havien estat poc entusiastes amb els àlbums de Cohen.
Moltes cançons d'aquest disc es van fer servir per a diferents pel·lícules: «Waiting for the Miracle», «Anthem» i «The Future» van ser usades per Oliver Stone en la seva pel·lícula de 1994 Natural Born Killers. També apareixen peces en el film Wonder Boys i The Life of David Gale.
The Future fou l'últim àlbum de Cohen enregistrat de manera analògica i només se sap que hi havia una peça que en quedà fora: «Never Any Good» que va aparèixer el 1997 a More Best of Leonard Cohen.
L'actriu Rebecca De Mornay era la companya de Cohen en aquella època i va ajudar en la producció.

## Llista de temes

* The Future – 6:34
* Waiting for the Miracle (Cohen/Sharon Robinson) – 7:43
* Be for Real (Frederick Knight) – 4:32
* Closing Time – 6:00
* Anthem – 6:09
* Democracy – 7:14
* Light as the Breeze – 7:17
* Always (Irving Berlin) – 8:04
* Tacoma Trailer – 5:57

## Temes

«The Future» descriu un món amb una imatgeria permanent de mort, assassinats i caos. La cançó està escrita en primera persona però no és clar què vol representar el poeta. Pot ser un ciutadà que viu en el futur o el mateix diable, tot i que en un vers ens diu que és el petit jueu que va escriure la Bíblia. En el cor es pot trobar una clau a través de les virtuts de la humilitat i de la clemència que no són res en un món violent. També es parlen de les tensions de la Guerra Freda, que pot posar en escar a la humanitat.
«A Waiting for a Miracle» un home, el narrador que pot ser Cohen mateix, és rebutjat per una dona, però va fent avenços a poc a poc i li pot demanar matrimoni.
«Closing Time» explica el tancament d'un bar a través del refrany amb un doble sentit d'una marxa enrere.
«Tacoma Trailer» és una peça instrumental que és l'única que existeix en el catàleg de Cohen.

## Referències

* ↑ Simmons, Sylvie, 2012, I 'Sóc el teu home: La vida de Leonard Cohen, pàg. 368.
* ↑ Simmons, Sylvie, 2012, I'm Your Man: The Life of Leonard Cohen, pàgs. 364-365.
* ↑ I'm Your Man: The Life of Leonard Cohen, pàg. 365.
* ↑ Simmons, Sylvie, 2012, Sóc el teu home: la vida de Leonard Cohen, pàg. 370.
# Taphis

Taphis fou una localitat de l'antic Egipte, a uns 50 km al sud de Philae, que va quedar coberta per les aigües del Llac Nasser. Allà hi havia un temple d'època grecoromana que es va donar als Països Baixos com a agraïment pel seu ajut en la campanya internacional de rescat dels monuments nubians (1959-1972). El nom modern del llogaret era Tafa o Taffa o Tafah.

## Referències

* ↑ 50th anniversary of Nubia Campaign. Pàgina oficial de la UNESCO. (anglès)

## Enllaços externs

* TAPHIS. Dictionary of Greek and Roman Geography (1854). William Smith, LLD, Ed. (anglès)
* Temple of Taffeh Arxivat 2018-08-17 a Wayback Machine.. Rijksmuseum van Oudheden. (anglès) i (neerlandès)
# Teatre Municipal de Lleida

El Teatre Municipal de Lleida és una obra eclèctica de Lleida (Segrià) protegida com a Bé Cultural d'Interès Local.

## Descripció

Nau aïllada de façana monumentalista, amb porxo d'entrada i frontó rectangular afegits amb relleus a cada costat de la façana. La gran nau està coberta amb una estructura metàl·lica i amb pilars aguantant les llotges de ferro colat. Parets de càrrega, ferro i cavalls de teulada.

## Història

El projecte és del 1883. Al 1902 havia estat molt millorat. S'hi feien els mítings de les campanyes electorals. Després de la guerra es realitzà la reforma de la façana per part de l'arquitecte Mariano Gomà.

## Referències

* 1 2 «Teatre Municipal de Lleida». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 agost 2021].
# Telmatoscopus consentanea

Telmatoscopus consentanea és una espècie d'insecte dípter pertanyent a la família dels psicòdids.

## Descripció

* Mascle: occipuci arrodonit, però amb una lleugera protuberància a l'apex; antenes d'1,37 mm de longitud i amb l'escap una mica més llarg que el pedicel; membranes alars pàl·lides, d'1,87 mm de llargada i 0,80 d'amplada i amb la nervadura lleument esclerotitzada; edeagus ample i asimètric.
* La femella no ha estat encara descrita.

## Distribució geogràfica

Es troba a Indonèsia: Papua Occidental.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* Encyclopedia of Life (anglès)
* ION (anglès)